30 aprilie 2024 


© 
W GLOGALISTII 


Analize, anchete, comentarii 


21 de rubini plus un papagal 


© Adrian Onciu 29 aprilie 2024 


a 


i j A 


=s} 
= = 


20 


` 
n 


À 
LE. 


Pedepsirea, sub orice formă, a delictului de opinie, echivalează cu moartea 
democrației. Uniformizarea gândirii, impusă prin diverse metode de globaliștii de 


la Washington și Bruxelles, este specifică dictaturilor pe care liderii neoliberali 
tocmai le înfierează cu mânie elitistă. 


În loc să discute despre mesajul transmis de filmul "21 de rubini”, propaganda 
guvernamentală și cea a BOR au ales să-l pună la zid pe regizorul-preot Ciprian 
Mega pentru îndrăzneala de a participa la festivalul de la Moscova. Mai mult, i-au 
reproșat discuţiile cu înalți oficiali, printre care Zaharova și chiar președintele 
Putin (potrivit unor surse din apropierea regizorului român). 


Folosit de mass-media oriunde e nevoie de "opinia ecumenică, pro-occidentală” 
a Bisericii Ortodoxe, Vasile Bănescu a inspirat adânc și a mitraliat dușmanul în 
stilu-i binecunoscut: "Ate întâlni și întreţine amical cu cineva considerat 
criminal de război la nivel internaţional dezonorează și descalifică crunt din 
punct de vedere moral și intelectual”. lată o poziție profund creștină, identică 
celei manifestate de Zelensky, care a exclus prin lege orice posibilitate de 
negociere cu președintele Putin. 


De altfel, într-un interviu acordat gazetei de perete a Ambasadei SUA (aka 
Europa Liberă), regizorul-preot Ciprian Mega a intuit foarte bine capacitatea și în 
același timp dorinţa d-lui Bănescu de a pune umărul în sprijinul propagandei 
oficiale: "Niciun război de pe lumea aceasta nu poate fi încurajat de un preot. 
Eu m-am rugat pentru victimele acestei terori, pentru victimele din ambele 
părți ale frontului. Asa cum mă rog pentru victimele din Gaza, pentru cele 
din Irak, pentru cele din fosta lugoslavie, mai ales. În dreptul celor räposati 
de moarte năprasnică, nu pot cerceta dacă au avut sau nu ștampila d-lui 
Bănescu. Pentru mine, toţi sunt chipul lui Dumnezeu, oameni care au fost 
trimiși la moarte”. 


Nu doar Vasile Bănescu s-a arătat preocupat de promovarea culturii românești la 
Moscova. Potrivit regizorului Mega, un ofițer al Serviciul de Informaţii Externe l-ar 
fi abordat în timpul festivalului pentru a-i solicita să revină în România cât mai 
urgent. În plus, mai multe instituţii ale statului în frunte cu ANAF au luat la 
puricat firmele orăneanului Silviu Ciobanu, producătorul și finantatorul filmului 
"21 de rubini” - o peliculă considerată de presa MSM ca având "un puternic mesaj 
antioccidental”. 


Din nou, propaganda globalistă recurge la un truc ieftin. Mass-media si oamenii 
dedicați sistemului, gen Vasile Bănescu, etichetează din zbor drept “anti- 
occidental și putinist” pe oricine critică argumentat politicile antinationale, pro- 


migrationiste și pro-LGBT ale unor lideri aflaţi vremelnic la butoanele Puterii de la 
Washington și Bruxelles. Domnilor saltimbanci, occidentul înseamnă mult mai 
mult decât ideologia satanistă promovată de Joe Biden, Ursula von der Leyen și 
celelalte marionete globaliste. 


Înainte de a viziona filmul și de a face o minimă judecată de valoare, alde 
Bănescu & Asociaţii se reped (ca vulturii războinici de la Washington) să “rupă” 
din oricine iniţiază un minim dialog cu rușii, fie și pe filieră culturală. 


Rusofobia dusă la extrem de oficialitățile noastre în parteneriat cu mass-media și 
influensării binecunoscuti nu reușește decât să polarizeze și mai tare societatea. 


Rușii vor bate palma la un moment dat cu americanii, iar noi vom rămâne, ca de 
obicei, niște figuri triste ale istoriei, tratați de ambele super-puteri cu aroganță, 
dispreţ și lipsă de consideraţie. 

